มีเพศสัมพันธ์กับแฟนไม่ได้ป้องกันเมื่อวันที่20ตุลาคม แฟนไม่เสร็จไม่ได้หลั่งนอกหรือในแต่กลัวมันมากับนำ้หล่อลื่นเลยกินยาคุมฉุกเฉินไปคะ หลังทำทันที และอีก12 ชม ประจำดือนมาวันที่9ตุลา น่าจะเป็นช่วงตกไข่จึงกินยาคุมฉุกเฉิน หลังกินยาได้7วัน มีเลือดออกมาคล้ายประจำเดือนวันที่26ตุลามีอาการเหมือนเป็นประจำเดือนและเลือดออกมาเยอะคล้ายประจำเดือน จนวันนี้วันที่26 พฤศจิกายน แล้ว ปจด ยังไม่มาเลยคะหนูตรวจครรภ์ไปวันที่26 พฤศจิกายน ขึ้น1ขีด แล้วอีกอย่างหนูเป็นมะเร็งไทรอยด์คะ เชคว่าไม่ตั้งครรภ์แล้วแน่ใจได้ไหมคะ ว่าไม่ตั้งครรภ์ เพราะมันก็เดือนนึงแล้วที่ไม่มา ปจด จะมาเมื่อไหร่คะ
สวัสดีค่ะ การมีเพศสัมพันธ์ในวันที่ 20 ต.ค. หากไม่ได้มีการหลั่งน้ำอสุจิเกิดขึ้น ทั้งภายและภายนอกช่องคลอด โอกาสที่จะตั้งครรภ์ก็ไม่มี ดังนั้น จึงไม่จำเป็นต้องทานยาคุมฉุกเฉินก็ได้อย่างไรก็ตาม หากได้ทานไปแล้ว และในวันที่ 26 ต.ค. ได้มีเลือดออกมา หากเลือดดังกล่าวอยู่ในช่วงที่ประจำเดือนจะมา ก็น่าจะเป็นประจำเดือนได้ แต่หากไม่ได้อยู่ในช่วงวันที่ประจำเดือนครวจะมา เลือดดังกล่าวก็อาจเกิดจากผลของยาคุมฉุกเฉินได้หลังจากวันที่ 26 ต.ค. หากในวันนี้ ประจำเดือนยังไม่มา หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น หการที่ประจำเดือนไม่มา จึงเกิดจากสาเหตุอื่นๆ เช่น ผลของยาคุมฉุกเฉิน ที่ทำให้ประจำเดือนมาช้าได้ มีความเครียด ทำงานหนัก อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือค่าระดับฮอร์โมนของไทรอยด์ผิดปกติจากการที่เป็นมะเร็งไทรอยด์อยู่ เป็นต้นแนะนำให้รอประจำเดือนไปอีกซักระยะค่ะ ประจำเดือนน่าจะมาในที่สุดค่ะ หากประจำเดือนยังไม่มา ก็ควรไปพบแพทย์เพื่อตรวจหาสาเหตุค่ะ